|  |  |  |  |  |  |  |  |
| --- | --- | --- | --- | --- | --- | --- | --- |
|  | Република СрбијаАутономна покрајина Војводина**ПОКРАЈИНСКИ СЕКРЕТАРИЈАТ ЗА****КУЛТУРУ, ЈАВНО ИНФОРМИСАЊЕ****И ОДНОСЕ С ВЕРСКИМ ЗАЈЕДНИЦАМА**Булевар Михајла Пупина 16, 21000 Нови СадТ: +381 21 487 4271; 487 4521mediji.psinf@gmail.com [www.kultura.vojvodina.gov.rs](http://www.kultura.vojvodina.gov.rs/)

|  |  |
| --- | --- |
| Број:137-451-5/2022-05 |  Датум: 09. децембар 2022. године |
|  |  |
|  |  |

 |
|  |  |  |

На основу члана 62. став 1. тачка 1. Закона о утврђивању надлежности Аутономне покрајине Војводине („Сл. гласник РС“, бр. 99/09, 67/12 - одлука УС, 18/20 - др. закон и 111/21-др.закон), члана 25. Закона о јавном информисању и медијима („Службени гласник РС“, бр. 83/14, 58/15 и 12/16 – аутентично тумачење), члана 16. став 5. и члана 24. став 2. Покрајинске скупштинске одлуке о покрајинској управи („Службени лист АПВ", бр. 37/14, 54/14 – друга одлука, 37/16, 29/17, 24/19, 66/20 и 38/21), члана 11. Покрајинске скупштинске одлуке о буџету Аутономне покрајине Војводине за 2022. годину („Службени лист АПВ“, бр. 54/21, 7/22-ребаланс и 37/22-ребаланс ) и члана 24. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, бр. 16/16 и 8/17), по расписаном јавном Конкурсу за суфинансирање пројеката производње медијских садржаја из области јавног информисања у 2022. години, објављеном 19. јануара 2022. године и Решења о расподели средстава за Конкурс за суфинансирање пројеката производње медијских садржаја из области јавног информисања у 2022. години, број: 137-451-5/2022-05 од 19. априла 2022. године, покрајински секретар за културу, јавно информисање и односе с верским заједницама доноси

**РЕШЕЊЕ О ИЗМЕНАМА РЕШЕЊА**

о расподели средстава за Конкурс за суфинансирање пројеката производње медијских садржаја из области јавног информисања у 2022. години

**1.** У Решењу о расподели средстава за Конкурс за суфинансирање пројеката производње медијских садржаја из области јавног информисања у 2022. години, број: 137-451-5/2022-05 од 19. априла 2022. године (у даљем тесту: Решење о расподели средстава) текст у тачки I мења се и гласи:

„Укупна вредност средстава који се распоређује на Конкурсу износи:

 **54.700.000,00** динара, и то за:

1. приватна предузећа **42.700.000,00** динара, при чему је за медијске садржаје на српском језику одређено **39.200.000,00** динара, а за медијске садржаје на језицима националних мањина **3.500.000,00** динара.

2. невладине организације **12.000.000,00** динара, при чему је за медијске садржаје на српском језику одређено **8.000.000,00** динара, а за медијске садржаје на језицима националних мањина **4.000.000,00** динара.

|  |  |
| --- | --- |
| Економска класификација | Износ новчаних средстава |
| 4541 | **42.700.000,00** |
| 4819 | **12.000.000,00** |

**2.** У Решењу о расподели средстава у тачки II Подржани пројекти приватна предузећа на српском језику – Продукције брише се тачка под редним бројем 34, те досадашње тачке под редним бројевима 35. до 152. постају тачке под редним бројевима 34. до 151.

**3.** У Решењу о расподели средстава на крају табеле, у тачки II Подржани пројекти приватна предузећа на српском језику текст: Укупно расподељена средства износ од **39.500.000,00** динара замењује се износом од **39.200.000,00** динара.

**4.** У Решењу о расподели средстава у тачки III Подржани пројекти невладине организације на српском језику – Новине, брише се тачка под редним бројем 74. и замењује се новом тачком у делу табеле ИНТЕРНЕТ под бројем 93. Досадашње тачке под редним бројевима 75. до 93. постају тачке под редним бројевима 74. до 92, а после тачке 92. додаје се нова тачка 93. - Удружење Агропрофит; медиј: [www.agroservisplus.rs](http://www.agroservisplus.rs); назив пројекта „Мере аграрне политике АП Војводине за богатија поља“, износ: 200.000,00 динара. У Решењу о расподели средстава на крају табеле, у тачки III Подржани пројекти невладине организације на српском језику износ расподељених средстава остаје исти.

 5. Ово решење примењује се од 9. децембра 2022. године и објављује се на сајту Покрајинског секретаријата за културу, јавно информисање и односе с верским заједницама.

**О б р а з л о ж е њ е**

Покрајински секретаријат за културу, јавно информисање и односе с верским заједницама је обавештен да „Scomediasco доо“ Нови Сад, Которска 32, одустаје од пројекта „Добро у људима“, због немогућности реализације пројекта уз одобрени износ од 300.000,00 динара, а Удружење Агропрофит пројекат „Мере аграрне политике АП Војводине за богатија поља“ реализује на сајту: [www.agroservisplus.rs](http://www.agroservisplus.rs).

Имајући у виду достављена обавештења, у тачки I Решења о расподели средстава износ од 55.000.000,00 динара, замењује се износом од 54.700.000,00 динара, а износ за приватна предузећа од 43.000.000,00 динара, замењује се износом од 42.700.000,00 динара, при чему је за медијске садржаје на српском језику износ од 39.500.000,00 динара замењен износом 39.200.000,00 динара.

У Решењу о расподели средстава у тачки II Подржани пројекти приватна предузећа на српском језику – Продукције брише се тачка под редним бројем 34, те досадашње тачке под редним бројевима 35. до 152. постају тачке под редним бројевима 34. до 151.

У Решењу о расподели средстава у тачки III Подржани пројекти невладине организације на српском језику - Новине, брише се тачка под редним бројем 74. и замењује се новом тачком -Интернет 93, те досадашње тачке под редним бројевима 75. до 93. постају тачке под редним бројевима 74. до 92, а после тачке 92. додата је нова тачка 93. - Удружење Агропрофит; медиј: [www.agroservisplus.rs](http://www.agroservisplus.rs); назив пројекта „Мере аграрне политике АП Војводине за богатија поља“, износ: 200.000,00 динара. У Решењу о расподели средстава на крају табеле, у тачки III Подржани пројекти невладине организације на српском језику износ расподељених средстава остаје исти.

 Због одустанка „Scomediasco доо“ Нови Сад, Которска 32, од реализације пројекта „Добро у људима“, по Конкурсу за суфинансирање пројеката производње медијских садржаја из области јавног информисања у 2022. години, укупан износ средстава за расподелу мањи је за 300.000,00 динара и износи 54.700.000,00 динара.

 У свему осталом одредбе Решења о расподели средстава за Конкурс за суфинансирање пројеката производње медијских садржаја из области јавног информисања у 2022. години, број: 137-451-5/2022-05 од 19. априла 2022. године, остају на снази.

У складу са чланом 16. став 5. и 24. став 2. Покрајинске скупштинске одлуке о покрајинској управи, прописано је да се решењем одлучује о појединачним стварима, у складу са прописима и да покрајински секретар представља покрајински секретаријат и доноси акта за која је овлашћен.

 На основу наведеног решено је као у диспозитиву.

**ПОУКА О ПРАВНОМ СРЕДСТВУ**:

Против овог Решења може се покренути управни спор пред Управним судом у року од 30 дана од дана достављања Решења.

 **ПОКРАЈИНСКИ СЕКРЕТАР**

 **Драгана Милошевић, с.р.**